钦定古今图书集成/明伦汇编/闺媛典/第200卷 > 沈象贤妻王氏
## 钦定古今图书集成/明伦汇编/闺媛典/第200卷 > 沈象贤妻王氏

按《苏州府志》：“王氏，昆山人，生员沈象贤妻。年二十七，
象贤死，遗三孤，忍死抚之，课之如师。每曰期无使人
目为无父之子。及三孤皆授室，子妇以岁时上寿，必
坚卧不起。以诸子不能读父书，每风雨孤灯，徘徊顾
影，凄然泣下。晚岁，长子守愚、次子守谦皆死，又育诸
孙以迄成立。年八十八，无疾而终。万历戊子，诏旌其”
门为“贞节里”，祀“五贞祠。”